Ғиниәтулла Сафиулла улы. Мин үҙем әҙерләгән кадрҙарға ышанмауҙан әйтмәйем бит быларҙы, улар ҙур эштәр эшләй алырлыҡ, иманым камил. Иғтибар итегеҙ әле, әгәр һикереп төшөрлөк, сумырлыҡ күле, йылға һыуы була икән, унда ҡолас ташлап, уйнап-йөҙөргә теләүселәр барыбер табыласаҡ, тәүҙә йөҙә белмәһә лә, йөҙөргә өйрәнәсәк. Күле булһа, балыҡтары күбәйә ул. Бының өсөн ана шул социаль-иҡтисади һәм сәйәси шарттар кәрәк, милли аң, патриотик тойғо юғарылығы, фекер-ҡараш киңлеге талап ителә.